Diari Oficial de la Generalitat Valenciana


Sumari del DOGV 8773, del 27-03-2020 (2020/2581)

RESOLUCIÓ de 13 de març de 2020, de la Direcció General d'Obres Públiques, Transports i Mobilitat Sostenible, per la qual se suspén la celebració de les proves per a l'obtenció del Certificat d'Aptitud Professional (CAP) convocades per al pròxim 4 d'abril de 2020 i la realització de cursos de formació inicial i contínua relacionats amb el CAP.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8773

Data del DOGV
:   27-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2581


Data del document
:   13-03-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 13 de març de 2020, de la Direcció General d'Obres Públiques, Transports i Mobilitat Sostenible, per la qual se suspén la celebració de les proves per a l'obtenció del Certificat d'Aptitud Professional (CAP) convocades per al pròxim 4 d'abril de 2020 i la realització de cursos de formació inicial i contínua relacionats amb el CAP. [2020/2581]  
La Resolució de 4 d'octubre de 2019, de la Direcció General d'Obres Públiques, Transports i Mobilitat Sostenible, va convocar la celebració de diverses proves per a l'obtenció o renovació de certificats acreditatius de formació en matèria de transports per a l'any 2020, en les quals estava prevista la data del 4 d'abril de 2020 per a la celebració de proves del Certificat d'Aptitud Professional (CAP).  
L'extensió de la malaltia Covid-19 i les recomanacions de l'Organització Mundial de la Salut, del Ministeri de Sanitat i la Resolució de 12 de març de 2020, de la Conselleria de Sanitat Universal i Salut Pública, aconsellen evitar qualsevol esdeveniment massiu, fan necessari que s'extremen mesures excepcionals en situacions en què es produïsca afluència important de persones per existir un major risc d'exposició i transmissió del virus.  
Fent ús de les facultats conferides per raó de l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Se suspenen les proves del Certificat d'Aptitud Professional (CAP) convocades en la Resolució de 4 d'octubre de 2019, de la Direcció General d'Obres Públiques, Transports i Mobilitat Sostenible.  
  
  
Segon  
Se suspén la realització de cursos de formació, en les seues modalitats de formació inicial i formació contínua regulades en el Reial decret 1032/2017, de 20 de juliol, pel qual es regula la qualificació inicial i la formació contínua dels conductors de determinats vehicles destinats al transport per carretera.  
  
Contra la present resolució, que no esgota la via administrativa, es podrà interposar un recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà del dia de publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del Procediment Administratiu Comú, sense perjudici que s'utilitze qualsevol altra via que es considere oportuna.  
  
València, 13 de març de 2020.- La directora general d'Obres Públiques, Transports i Mobilitat Sostenible: Roser Obrer Marco.